Hurrikaani Maria
Hurrikaani Maria oli vuoden 2017 seitsemäs hurrikaani ja 13. nimetty trooppinen myrsky Atlantin hurrikaanikaudella. Viisiportaisella Saffirin-Simpsonin hurrikaaniasteikolla se luokiteltiin korkeimmalle tasolle viisi. Hurrikaani aiheutti Karibianmeren saarilla huomattavaa vahinkoa ja noin kolmen tuhannen ihmisen kuoleman. Pahimmat tuhot kärsittiin Puerto Ricossa, mutta hurrikaani aiheutti huomattavaa vahinkoa myös Dominicassa, Ranskan Martiniquen ja Guadeloupen alueilla sekä Yhdysvaltain ja Britannian Neitsytsaarilla.